শ্রীনিবাস কল্যাণম (তেলুগু: శ్రీనివాస కళ్యాణం; বাংলা: শ্রীনিবাসের বিবাহ) হলো ২০১৮ সালের একটি ভারতীয় তেলেগু ভাষার রোমান্টিক পারিবারিক সিনেমা, যা শ্রী ভেঙ্কটেশ্বর ক্রিয়েশনসের ব্যানারে দিল রাজু দ্বারা প্রযোজিত এবং সতীশ ভেগেসনা দ্বারা পরিচালিত। এই সিনেমায় মিকি জে. মেয়ার সংগীত পরিচালনা করছেন এবং অভিনয় করেছেন নিতিন, রাশি খান্না এবং নন্দিতা স্বেতা । সিনেমাটি ২০১৮ সালের ৯ আগস্ট মুক্তি পায়। মুক্তি প্রাপ্তির পর এটির পর্যালোচনা খুব কমই ছিল এবং বক্স অফিসে বাণিজ্যিকভাবে ব্যর্থ হয়। তবে, ইউটিউবে ডাব করা ভার্সনগুলি দর্শকদের মধ্যে ব্যাপক জনপ্রিয়তা অর্জন করেছে। দিল রাজুর সাথে অভিনেতা নিতিন ১৫ বছর পর এই সিনেমায় একসাথে কাজ করেছেন।   কাহিনি  শ্রীনিবাস "বাসু" একজন ঐতিহ্যবাহী ব্যক্তি সে বিশ্বাস করে, বিবাহ জীবনের সবচেয়ে বড় উৎসব, যা কেবল একটি অনুষ্ঠান নয়, বরং খুব সু্দর একটি মুহূর্ত।  সে তার পরিবার থেকে দূরে থাকে। তার চাচাতো বোন পদ্মাবতী "পাদ্দু" তাকে ভালোবাসে এবং সে সিদ্ধান্ত নেয় যেদিন বাসু আসবে সেদিনই তাকে নিজের মাের কথা বলবে। বাসু চণ্ডীগড়ে একজন স্থপতি হিসেবে কাজ করে এবং সেখানে শ্রীদেবী "শ্রী" এর সাথে দেখা হয়, শ্রী জীবিকা নির্বাহের জন্য বেশ কয়েকটি ছোটখাটো কাজ করেন। অবশেষে তারা দুজনেই একে অপরের প্রেমে পড়ে যায়। তাদের বন্ধু প্রিয়ার বিয়ের পর, তারা দুজনেই বুঝতে পারে যে তারা একে অপরের জন্য তৈরি, এবং বাসু শ্রীকে বিয়ের প্রস্তাব দেয়।   শ্রী একজন ধনী মেয়ে, যে এতদিন তার বাবা আরকে (RK)-এর পরামর্শ অনুযায়ী স্বাভাবিক জীবনযাপন করে, তার ব্যবসায় অংশ নেওয়ার আগে মানুষকে বোঝার জন্য। আরকে বিশ্বাস করেন যে বিয়ে মানুষের জীবনের স্বাভাবিক একটি ঘটনা এবং এতে খুব বেশি সময় নষ্ট করা ঠিক নয়। বাসু আরকে-কে তাদের ভালোবাসার কথা জানায় এবং তাঁর অনুমতি চায়। উভয় পরিবারই তাদের বিয়ের ব্যাপারে কথা বলতে মিলিত হয় এবং একমত হয়, যা পাদ্দুর হতাশার কারণ হয়ে দাঁড়ায়। যাইহোক, আরকে শ্রীকে বিয়ে করার আগে বাসুকে বিবাহপূর্ব চুক্তিতে স্বাক্ষর করতে বলে, যা সে করে (যা অন্যদের কাছে গোপন ছিল)। এরপর সে আরকে কে কনের বাবার সমস্ত করণীয় কাজে উপস্থিত থাকার প্রতিশ্রুতি দিতে বলে। বাসু তার কথা ও কাজের মাধ্যমে ঐতিহ্যবাহী বিবাহ সম্পর্কে আরকে-এর দৃষ্টিভঙ্গি পরিবর্তন করেন।   বিয়ের দিন, শ্রীর বোন কাব্য চুক্তিপত্রগুলি খুঁজে পায়, যখন পাদ্দু বাসুর কাছে তার ভালোবাসার কথা প্রকাশ করে, কিন্তু বাসু বলল যে সে সবসময় তাকে বন্ধুর মতো ব্যবহার করত, এবং যদিও সে শ্রীর প্রেমে না পড়েতো, তবুও সে কখনই তার ভালোবাসা গ্রহণ করতো না। বিয়ের বেদিতে, বাসু চুক্তির গোপনীয়তা রাখা ভুল মনে করে এবং কাব্য চুক্তি নিয়ে না আসা পর্যন্ত তার পরিবারের কাছে ক্ষমা চায়। তারপর, আর কে বলেন, বাসু কীভাবে তাকে বদলে দিয়েছিল এবং তিনি চুক্তিপত্র ছিঁড়ে ফেলেন। শ্রী বাসুকে ক্ষমা করে দেয়, এবং দুজনের বিয়ে সুখে সম্পন্ন হয়। শেষে বলা হয়েছে যে, তাদের বিয়ের কারণে অনেকের জীবন বদলে গেছে, যার মধ্যে কাব্যও রয়েছে যে তার স্বামী সিদ্ধুর সাথে পুনর্মিলন করে, যার কাছ থেকে সে বিবাহবিচ্ছেদ করতে চেয়েছিল।   মুক্তি  সিনেমাটি ৯ আগস্ট, ২০১৮ খ্রিস্টাব্দে মুক্তি পায়। এটি ২০১৯ সালে হিন্দিতে একই নামে এবং তামিল ভাষায় কল্যাণ বৈভোগম নামে ডাবিং এবং মুক্তি পায়।   তথ্যসূত্র   বিষয়শ্রেণী:চণ্ডীগড়ের পটভূমিতে চলচ্চিত্র বিষয়শ্রেণী:চলচ্চিত্রে সামাজিক বাস্তবতাবাদ বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:চণ্ডীগড়ে ধারণকৃত চলচ্চিত্র বিষয়শ্রেণী:অন্ধ্রপ্রদেশে ধারণকৃত চলচ্চিত্র বিষয়শ্রেণী:কোনাসিমার পটভূমিতে চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:অন্ধ্রপ্রদেশের পটভূমিতে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় বিবাহ সম্পর্কে চলচ্চিত্র বিষয়শ্রেণী:২০১৮-এর প্রণয়ধর্মী নাট্য চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:২০১০-এর দশকের নারীবাদী চলচ্চিত্র